
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO „DĖL PRITARIMO PAKEISTI ŽEMĖS SKLYPO VYTAUTO G. 149, ŠIAULIŲ MIESTE, 2024 M. BALANDŽIO 8 D. „2000 M. RUGPJŪČIO 2 D. VALSTYBINĖS ŽEMĖS NUOMOS SUTARTIES NR. N29/00-0145“ PAKEITIMO SUTARTĮ NR. SŽ-593“ 


AIŠKINAMASIS RAŠTAS

2024 m. ___________ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą pakeisti žemės sklypo Vytauto g. 149, Šiaulių mieste, 2024 m. balandžio 8 d. „2000 m. rugpjūčio 2 d. valstybinės žemės nuomos sutarties Nr. N29/00-0145“ pakeitimo sutartį Nr. SŽ-593 ir pasirašyti Susitarimą dėl 0,0563 ha ploto žemės sklypo dalies bendrai naudojamame 0,4336 ha ploto valstybinės žemės sklype Vytauto g. 149, Šiaulių mieste (kadastro Nr. 2901/0011:389) (toliau – Žemės sklypas), pakeičiant nuomojamą žemės sklypo dalies plotą iš 0,0563 ha ploto į 0,0106 ha ploto žemės sklypo dalį.
Dabartinis sprendimo projekte aptariamų klausimų reguliavimas:
Žemės sklypo dalis nuomos sutartimi išnuomota iki 2108-08-02.
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 49.4 papunktyje nurodyta, kad valstybinės žemės nuomos sutartis, kurios sudarymo faktas įregistruotas Nekilnojamojo turto registre, keičiama kai pasikeičia nuomininko nuosavybės ar nuomos teise valdomų savarankiškai funkcionuojančių statinių ar įrenginių, kuriems eksploatuoti išnuomotas žemės sklypas (jo dalis), skaičius ar šių statinių ar įrenginių nuosavybės ar nuomos teise valdoma dalis, todėl keistinas nuomininkui tenkantis žemės sklypo nuomojamos dalies dydis.
Akcinė bendrovė „Šiaulių komercija“ nuosavybės teise priklausančią negyvenamąją patalpą (unikalus Nr. 4400-6257-8512:6449) pastate 1A5/p (unikalus Nr. 2998-3008-2019), esančiame suformuotame 0,4336 ha ploto valstybinės žemės sklype (unikalus Nr. 2901-0011-0389, kadastro Nr. 2901/0011:389) adresu Vytauto g. 149, Šiaulių mieste, perleido kitiems asmenims, todėl keičiamas nuomojamos žemės sklypo dalies plotas.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.
Sprendimo projekte numatytos naujos teisinio reglamentavimo nuostatos:
Nenumatoma
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. 8 41 509 582. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

